Phuu, Militär dörfti immer so sii   Am Mittwoch obig fang irucke, und am Samschtig scho wider hei… Und zwüschet dure Schogi   Zwor het mer am  Mittwoch chöne sGfühl ha, das es no streng chönt werde, will nochdem um 18:00 Irucke gsi isch, hemmer am 18:05 müese im "Kampf komplett" verusse bereit stoh… Denn 30 Minute de Hügel ufe marschiere und döte Theorie über Bewegig bi Nacht, also so das es nöd tönt und - was denn au würkli Spass gmacht het - dRLV-Brülle. Mit dem het mer zwor Tunnelblick und gseht nüm id Tüüfi, defür aber überhaupt öpis   Uuund  wasi no vergesse han: Vorem Abmarsch hets no "znacht" geh… Und zwor ufem Notkocher hemmer "Jonny" gmacht. 420g usere Büchs wo wohrschinli gad so alt isch wie ich… Und es segi sbeschte vo de Büchse - seit de Lütnant wo hine dra stoht und es Zum-Glück-mues-ich-das-nöd-esse-Lache druf het…  De nögschti Tag isch zentralisierti Usbildig gsi, chli Funke und Sanität. Sgröschte Problem isch gsi, das mer nöd ischloft   Und denn wär do Donschtig au scho wieder fertig.